Diari Oficial de la Generalitat Valenciana


Sumari del DOGV 3782, del 29-06-2000 (2000/5430)

ORDRE de 14 de juny de 2000, de la Conselleria de Cultura i Educació, per la qual es modifica l'autorització, en els nivells educatius que s'especifiquen en l'annex, a diversos centres docents privats.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3782

Data del DOGV
:   29-06-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/5430


Data del document
:   14-06-2000

Organisme emissor
:   Conselleria de Cultura i Educació

Tipus de document
:   Ordre

Correcció d'errades

 Descriptors 

:   * Castelló de la Plana
    * Elda
    * Vila-real
    * ensenyament privat

ORDRE de 14 de juny de 2000, de la Conselleria de Cultura i Educació, per la qual es modifica l'autorització, en els nivells educatius que s'especifiquen en l'annex, a diversos centres docents privats. [2000/Q5430]
  
Els expedients han sigut iniciats pels representants de la titularitat dels centres privats que s'assenyalen en l'annex, en sol·licitud de modificació de l'autorització en els nivells educatius que s'especifiquen.
  
La Direcció General de Centres Docents ha declarat a través de resolucions individualitzades per a cada centre, l'adequació de la modificació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
Tots els expedients tenen informe favorable de la Unitat Tècnica de Construccions i la relació de professors i titulacions respectives o, si s'escau, el compromís d'aportar-la abans de l'inici de les activitats educatives corresponents.
  
Atés que tots els centres tenen autorització d'obertura i funcionament en els nivells educatius que es modifiquen.
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pels reials decrets 1487/1994, d'1 de juliol (BOE de 28 07.1994) i 173/1998, de 16 de febrer (BOE de 17.02.1998); el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris i l'Ordre de 28 de febrer de 1994, sobre autoritzacions com a centres docents privats dels seminaris menors diocesans i de religiosos de l'església catòlica.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació en els nivells educatius a cadascun dels centres que s'indiquen en l'annex i en els termes que s'especifiquen:
  
DISPOSICIÓ ADDICIONAL
  
Primera
  
Els centres hauran de complir allò disposat en l'article 6 del Reial Decret 1.004/1991 (BOE de 26.06.1991), i en el Decret 193/1988, de 12 de desembre del Consell de la Generalitat Valenciana (DOGV de 02.02.1989), pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes, a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos, a comptar des de l'endemà de la notificació o publicació, segons corresponga.
  
València, 14 de juny de 2000
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: Nuestra Señora de la Consolación
  
Titular: Hermanas de Nuestra Señora de la Consolación
  
Domicili: carrer de la Mare Maria Rosa Molas, 1-3
  
Localitat: Vila-real
  
Província: Castelló
  
Codi: 80389337
  
Modificació que s'autoritza:
  
- Ampliació de les modalitats i capacitat del Batxillerat, configurant-se ara amb 6 unitats en les modalitats de Ciències de la Natura i de la Salut; Humanitats i Ciències Socials i Tecnològic, amb una capacitat de 201 llocs escolars.
  
Composició resultant de la resta del centre:
  
- 6 unitats d'Educació Preescolar/Infantil, II cicle, amb 240/150 llocs escolars.
  
- 12 unitats d'Educació Primària amb 300 llocs escolars.
  
- 8 unitats d'Educació Secundària Obligatòria amb 240 llocs escolars.
  
Centre: Seminario Menor Diocesano Mater Dei
  
Titular: Bisbat de Segorbe-Castelló
  
Domicili: partida de la Magdalena, s/n
  
Localitat: Castelló de la Plana
  
Província: Castelló
  
Codi: 15281989
  
Modificació que s'autoritza:
  
- Ampliació de les 6 unitats d'Educació Primària autoritzades a 12 unitats amb 298 llocs escolars.
  
- Ampliació de la capacitat en llocs escolars de les 4 unitats de Batxillerat autoritzades a 70 llocs escolars per modalitat.
  
Composició resultant de la resta del centre:
  
- 8 unitats d'Educació Secundària Obligatòria amb 298 llocs escolars.
  
Centre: Sagrada Familia
  
Titular: Asociación de Padres de Alumnos
  
Domicili: carretera d'Alacant, s/n
  
Localitat: Elda
  
Província: Alacant
  
Codi: 04727641
  
Modificació que s'autoritza:
  
- Ampliació de les modalitats del Batxillerat incloent el Tecnològic, amb reducció simultània de la seua capacitat autoritzada, es configura ara amb 6 unitats en l'esmentat nivell en les modalitats de Ciències de la Natura i de la Salut; Humanitats i Ciències Socials i Tecnològic, amb 210 llocs escolars de capacitat.
  
Composició resultant de la resta del centre:
  
- 3 unitats d'Educació Infantil II cicle amb 75 llocs escolars.
  
- 12 unitats d'Educació Primària amb 300 llocs escolars.
  
- 8 unitats d'Educació Secundària Obligatòria amb 240 llocs escolars.